NORAKSTS

|  |  |
| --- | --- |
| 21.12.2017. | Nr.15/12 |

**ĪRES LĪGUMA ATJAUNOŠANA SOCIĀLAJĀ MĀJĀ NATĀLIJAI GORNOVSKAI**

(ziņo I.Škutāne)

Natālija Gornovska (dzimusi 1953.gadā) lūdz pagarināt īres līgumu sociālajā mājā Pulkveža Oskara Kalpaka ielā 9-54, Jelgavā.

Izvērtējot iesniegumā minēto un papildus iegūto informāciju, tika konstatēts, ka Natālijas Gornovskas dzīvesvieta no 09.11.2011. līdz šim laikam deklarēta Jelgavas pilsētas pašvaldības sociālajā dzīvojamā telpā Pulkveža Oskara Kalpaka ielā 9-45, Jelgavā.

Sociālajā dzīvojamā telpā Pulkveža Oskara Kalpaka ielā 9-45, Jelgavā dzīvesvieta deklarēta vēl vienai personai – Natālijas Gornovskas aizbildnībā nodotajam mazdēlam Artjomam Gornovskim (dzimis 2002.gadā) no 09.11.2011.

Dzīvojamo telpu sociālajā mājā Natālija Gornovska īrē no 08.11.2011., kā maznodrošināta persona, kura audzina personu līdz 18 gadu vecumam ar invaliditāti. Īres līguma termiņš ir beidzies 04.11.2017. Iekšējās kārtības noteikumus ievēro daļēji. Parādu par īri un pakalpojumiem nav.

Pašvaldības iestāde „Jelgavas pilsētas bāriņtiesa” 29.06.2007. ar lēmumu Nr.1-6/164 „Par aizbildnības nodibināšanu un aizbildņa iecelšanu Valērijai Gornovskai un Artjomam Gornovskim” nolēma nodibināt aizbildnību Valērijai Gornovskai (dzimusi 1999.gadā) un Artjomam Gornovskim (dzimis 2002.gadā) un iecelt Natāliju Gornovsku par viņu aizbildni.

Veselības un darbspēju ekspertīzes ārstu valsts komisija atzinusi Artjomu Gornovski par personu līdz 18 gadu vecumam ar invaliditāti un invaliditāte noteikta līdz 02.02.2020.

Pašvaldības iestāde “Jelgavas sociālo lietu pārvalde” bija noteikusi Natālijas Gornovskas ģimenei maznodrošinātas ģimenes statusu līdz 30.06.2017.

Likuma “Par sociālajiem dzīvokļiem un sociālajām dzīvojamām mājām” 11.panta otrā daļa nosaka, ka sociālā dzīvokļa īres līgumu noslēdz uz laiku, kas nav ilgāks par sešiem mēnešiem, un to atjauno, ja pēc līguma termiņa izbeigšanās īrnieks un viņa ģimenes locekļi nav zaudējuši tiesības īrēt sociālo dzīvokli.

Jelgavas pilsētas pašvaldības 2011.gada 28.jūlija saistošo noteikumu Nr.11-21 „Jelgavas pilsētas pašvaldības palīdzības dzīvojamo telpu jautājumu risināšanā sniegšanas kārtība” (turpmāk – Saistošie noteikumi) 26.3. apakšpunkts nosaka, ka personai, kura īrē dzīvojamo telpu sociālajā mājā un ievēro iekšējās kārtības noteikumus, ir tiesības uz īres līguma pagarināšanu. Personai ne vēlāk kā vienu mēnesi pirms īres līguma termiņa beigām jāiesniedz dokumentus, kas apliecina personas tiesības turpināt īrēt dzīvojamās telpas sociālajā mājā.

Natālija Gornovska nav iesniegusi dokumentus, kas apliecina tiesības turpināt īrēt dzīvojamās telpas sociālajā mājā, jo Natālijas Gornovskas ģimene no 30.06.2017. nav atzīta par trūcīgu vai maznodrošinātu ģimeni.

Likuma „Par palīdzību dzīvokļa jautājumu risināšanā” 14. un 15.pantā un Saistošo noteikumu 5., 8.-14.punktā ir noteiktas to personu kategorijas, kuras ir tiesīgas būt reģistrētām pašvaldības dzīvojamo telpu izīrēšanas palīdzības reģistros un īrēt pašvaldības dzīvojamo telpu.

Natālija Gornovska nav iekļaujama minētajos normatīvajos aktos noteikto personu kategorijās, kurām sniedzama palīdzība dzīvokļa jautājumu risināšanā, jo Natālija Gornovska neatbilst normatīvajos aktos noteiktajiem kritērijiem.

Pašvaldības iestādes “Jelgavas sociālo lietu pārvalde” (turpmāk – JSLP) speciālisti 01.12.2017. vēstulē “Par Natālijas Gornovskas situāciju” informē, ka Natālija Gornovska savā aizbildnībā ir izaudzinājusi mazmeitu Valēriju Gornovsku (dzimusi 1999.gadā) līdz pilngadībai un turpina audzināt mazdēlu Artjomu Gornovski, kurš atzīts par personu līdz 18 gadu vecumam ar invaliditāti un invaliditāte noteikta līdz 02.02.2020.

Natālija Gornovska Veselības un darbspēju ekspertīzes ārstu valsts komisijai 10.11.2017. iesniegusi izvērtēšanai dokumentus viņas atzīšanai par personu ar invaliditāti.

Natālijas Gornovskas ikmēneša ienākumi, kuri tiek ņemti vērā, izvērtējot atbilstību trūcīgas vai maznodrošinātas ģimenes statusam, ir vecuma pensija 255.83 *euro*, Valsts sociālās apdrošināšanas aģentūras pabalsts par aizbildņa pienākumu pildīšanu 54.07 *euro,* uzturlīdzekļi no Uzturlīdzekļu garantijas fonda 114.00 *euro*, atlīdzība par bērna invalīda asistenta pienākumu pildīšanu 2017.gadā vidēji mēnesī 132.45 *euro*. Minētie ienākumi šobrīd ir lielāki par pieļaujamo līmeni atbilstoša statusa iegūšanai.

Ņemot vērā iepriekšminēto, Natālijai Gornovskai ir nepieciešams pašvaldības atbalsts sociālās dzīvojamās telpas turpmākai īrēšanai, lai viņa spētu aizbildnībā esošajam mazdēlam Artjomam Gornovskim, kurš ir atzīts par personu līdz 18 gadu vecumam ar invaliditāti, nodrošināt atbilstošu aprūpi savā ģimenē.

Likuma „Par pašvaldībām” 15.panta pirmās daļas 7. un 9.punkts nosaka, ka pašvaldības autonomā funkcija ir nodrošināt sociālo palīdzību maznodrošinātām ģimenēm un sociāli mazaizsargātām personām, un sniegt palīdzību iedzīvotājiem dzīvokļa jautājumu risināšanā.

Likuma „Par sociālo drošību” 11.pants nosaka, ka personai, kura saviem spēkiem nespēj nodrošināt sevi vai pārvarēt īpašas dzīves grūtības un kura nesaņem ne no viena cita pietiekamu palīdzību, ir tiesības uz personisku un materiālu palīdzību, kas atbilst tās vajadzībām, dod iespēju pašpalīdzībai un veicina tās iesaistīšanos sabiedrības dzīvē. Minētā likuma 13.pants nosaka, ka sociālie pakalpojumi šā likuma izpratnē ir pasākumi, kurus nodrošina valsts vai pašvaldība naudas vai mantisko pabalstu vai citu pakalpojumu veidā, lai veicinātu personas sociālo tiesību pilnvērtīgu īstenošanu.

Bērnu tiesību aizsardzības likuma 10. un 26.pants nosaka, ka katram bērnam ir jāsaņem atbilstošs uzturs, apģērbs un pajumte. Bērnam ir tiesības uz pastāvīgu dzīvesvietu. Valsts un pašvaldība atbalsta ģimeni un sniedz tai palīdzību.

Izskatot Natālijas Gornovskas 22.10.2017. un 09.11.2017. iesniegumus, ņemot vērā apstākli, ka Natālija Gornovska ir pensijas vecuma persona un ir aizbildne savam nepilngadīgajam mazdēlam Artjomam Gornovskim, kurš ir persona līdz 18 gadu vecumam ar invaliditāti, un ģimene nespēj saviem spēkiem atrisināt dzīvokļa jautājumu, saskaņā ar likuma ”Par pašvaldībām” 12.pantu, 15.panta pirmās daļas 7. un 9.punktu, likuma ”Par sociālo drošību” 11. un 13.pantu, Bērnu tiesību aizsardzības likuma 10. un 26.pantu, likuma “Par sociālajiem dzīvokļiem un sociālajām dzīvojamām mājām” 11.panta otro daļu un Jelgavas pilsētas pašvaldības 2011.gada 28.jūlija saistošo noteikumu Nr.11-21 „Jelgavas pilsētas pašvaldības palīdzības dzīvojamo telpu jautājumu risināšanā sniegšanas kārtība” 26.2. un 26.3.apakšpunktu,

 **JELGAVAS PILSĒTAS DOME NOLEMJ:**

1. Atjaunot Natālijai Gornovskai īres līgumu sociālajā mājā Pulkveža Oskara Kalpaka ielā 9-54, Jelgavā (2 istabas, kopējā platība 61.01 m2, dzīvojamā platība 34.40 m2) uz sešiem mēnešiem no 05.11.2017.
2. Natālijai Gornovskai noslēgt sociālās dzīvojamās telpas īres līgumu SIA „Jelgavas nekustamā īpašuma pārvalde” 30 dienu laikā no lēmuma pieņemšanas dienas.
3. Informēt Natāliju Gornovsku, ka dokumenti sociālās dzīvojamās telpas īres līguma pagarināšanai jāiesniedz vienu mēnesi pirms sociālās dzīvojamās telpas īres līguma termiņa beigām.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 21.decembrī